7. Forslag til lokalplan nr. 432 for boliger og dagligvarebutik i [adresse] samt tillæg nr. 20 til 
Kommuneplan 2021-32 (Åben)
Tidl. politisk behandling PL-U, 07.09.23, pkt. 7
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 432 Boliger og 
dagligvarebutik ved Voldum-Rud Vej i [adresse]” og ”Forslag til Tillæg nr. 20 til 
Kommuneplan 2021-32”. Planforslagene fremlægges efterfølgende i offentlig høring.
Lokalplanforslaget tager udgangspunkt i et ønske om flere byggegrunde i [adresse] samt en ny placering til 
den eksisterende dagligvarebutik i byen.
Formålet med lokalplanen er at give mulighed for at udstykke området til boliger, sikre adgangsvej til 
boligområdet, udlægge fælles opholdsarealer samt at forbinde området med nærområdet via en 
stiforbindelse langs Revens Møllebæk. Lokalplanen giver ligeledes mulighed for at etablere en 
dagligvarebutik på 800 m2 i forbindelse med Frederikke Jacobsen.
VURDERING
Området er delvist omfattet af ramme 9.BO.4 og 9.OF.1 i Kommuneplan 2021-32, der udlægger området 
til henholdsvis boligområde og offentligt område. Den nordlige del af området er ikke kommuneplanlagt. 
For at lokalplanen er i overensstemmelse med kommuneplanen, er der derfor udarbejdet et 
kommuneplantillæg. Tillægget udvider ramme 9.BO.4, så der er mere areal til boligbyggeri. Udvidelsen 
muliggør også, at der kan placeres en dagligvarebutik ved siden af Frederikke Jacobsen. Ramme 9.OF.1 
reduceres, så den kun omfatter arealet til Voldum-Hallen og lægehuset. Der udlægges en ny rekreativ 
ramme mod nord til fælles opholdsarealer for boligområdet. Der ændres ikke i rammebestemmelserne.
Lokalplanen giver mulighed for, at der kan udstykkes op til 13 åben-lave boliger med en grundstørrelse på 
minimum 800 m2. Der er desuden mulighed for, at fire af grundene kan anvendes til op til 10 tæt-lave 
boliger. Herudover udlægger lokalplanen arealer til fælles opholdsarealer, hvor der reserveres areal til et 
regnvandsbassin for overfladevandet i området. Herudover udlægges arealer til stier, der forbinder 
boligområdet Møllebækken, det nye boligområde og Frederikke Jacobsen. Boligerne får vejadgang via en ny 
overkørsel til Voldum-Rud Vej.
Lokalplanen giver også mulighed for at opføre en dagligvarebutik på op til 800 m2 med tilhørende 
parkeringsanlæg. Adgangen til dagligvarebutikken skal ske via den eksisterende adgangsvej til Voldum-
Hallen. Der skal sikres vendeplads til vareleveringen inden for lokalplanområdet. Alternativt kan der gives 
tilladelse til en ny udkørsel for varelevering til Voldum-Rud Vej. 
I lokalplanen er der lagt vægt på at skærme boligerne mod Voldum-Rud Vej. Der er derfor krav om et 5 
meter bredt plantebælte mellem de sydligste boliger og Voldum-Rud Vej. Der er også krav om en lavere 
beplantning langs Voldum-Rud Vej, der skærmer parkeringspladsen ved dagligvarebutikken og Voldum-
Hallen. Herved fortsættes det grønne udtryk, der er i området i dag.
[adresse]: EMN-2023-02903
Dok-ID: 3744459
Sagsbehandler: majkb
Byråd
29. oktober 2024  19:00
I lokalplanen er der også lagt vægt på at sikre adgang og kig til [adresse] og landskabet. I 
lokalplanen er området langs bækken derfor friholdt for bebyggelse og udlagt til fælles opholdsareal. Kigget 
til bækken er sikret via stiforbindelsen mellem boligerne og dagligvarebutikken og den åbne passage for 
enden af boligvejen.
Mellem boligområdet og Frederikke Jacobsen samt dagligvarebutikken er der udlagt en grøn bufferzone for at 
skabe afstand mellem boligerne og eventuelle støjgener fra idræts- og sportsaktiviteterne samt 
dagligvarebutikken.
ØKONOMI
Der vil være kommunale udgifter forbundet med byggemodning og udstykning af området. Herudover vil 
kommunen tinglyse forbud mod brug af pesticider på de kommunale arealer inden for lokalplanområdet. 
Ved senere udbud og salg af de kommunalt ejede arealer indenfor lokalplanområdet vil der kunne forventes 
en salgsindtægt. 
Der vil være kommunale udgifter i forbindelse af drift og vedligehold af veje, stier, grønne områder og 
beplantning indtil områderne er overdraget til den kommende grundejerforening.
Lokalplanområdet ligger i delvist i landzone og en stor del af området overføres til byzone ved den endelige 
vedtagelse af lokalplanen.
INDDRAGELSE
Borgerinddragelse og kommunikation om forslag til lokalplan nr. 432 og Forslag til tillæg nr. 20 sker efter 
reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet.
Planforslagene skal efter godkendelse offentliggøres ved annoncering på kommunens hjemmeside med 
en høringsfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 432 Boliger og dagligvarebutik ved Voldum-Rud Vej” og ”Forslag til tillæg 
nr. 20 til Kommuneplan 2021-32” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 3. oktober 2024:
Fraværende: Ingen
Indstilles godkendt med enkelte redaktionelle ændringer.
Borgmestersekretariatet, 17. oktober 2024:
Bilag er opdateret med de redaktionelle ændringer, som blev aftalt på mødet i [adresse] og 
Landdistriktsudvalget 3. oktober 2024. 
Økonomiudvalget, 22. oktober 2024:
Fraværende: Ingen
Indstilles godkendt. 
Byrådet, 29. oktober 2024:
Fraværende: Annemette Rasmussen, Ronni Kjær
Godkendt.
Bilag

Forslag til lokalplan nr. 432 for boliger og dagligvarebutik ved Voldum-Rud Vej i [adresse] (3781553)

Forslag til tillæg nr. 20 Boliger og dagligvarebutik i [adresse] (3781554)
